CELEX: 52021DP0036
Language: hu
Date: 2021-02-09 00:00:00
Title: Az Európai Parlament határozata a (EU) 2016/2251 felhatalmazáson alapuló rendeletben meghatározott technikai standardoknak a biztosítékcsere céljából alkalmazandó egyes kockázatkezelési eljárások alkalmazásának kezdőnapja tekintetében történő módosításáról szóló, 2020. december 21-i felhatalmazáson alapuló bizottsági rendelettel szembeni kifogás mellőzéséről (C(2020)9147 – 2020/2942(DEA))

2021.11.17.   
            
            
               HU
            
            
               Az Európai Unió Hivatalos Lapja
            
            
               C 465/178
            
         
      P9_TA(2021)0036
      Felhatalmazáson alapuló jogi aktussal szembeni kifogás mellőzése: a szabályozástechnikai standardoknak a biztosítékcsere céljából alkalmazandó egyes kockázatkezelési eljárások alkalmazásának kezdőnapja tekintetében történő módosítása
      Az Európai Parlament határozata a (EU) 2016/2251 felhatalmazáson alapuló rendeletben meghatározott technikai standardoknak a biztosítékcsere céljából alkalmazandó egyes kockázatkezelési eljárások alkalmazásának kezdőnapja tekintetében történő módosításáról szóló, 2020. december 21-i felhatalmazáson alapuló bizottsági rendelettel szembeni kifogás mellőzéséről (C(2020)9147 – 2020/2942(DEA))
      (2021/C 465/23)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2020)9147),
               
            
                  —
               
               
                  tekintettel a Bizottság 2020. december 21-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett, 2021. január 26-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 11. cikke (15) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra vonatkozó ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2021. február 9-én járt le – nem érkezett kifogás,
               
            
                  A.
               
               
                  A.mivel az EMIR 11. cikkének (3) bekezdése bevezette a nem központi szerződő fél által elszámolt tőzsdén kívüli származtatott ügyletekben részt vevő pénzügyi szerződő felek, valamint az EMIR 10. cikkének (2) bekezdésében említett nem pénzügyi szerződő felek tekintetében a biztosítékok időben történő, pontos és megfelelően elkülönített cseréjét előíró kockázatkezelési eljárások (a továbbiakban: letéti követelmények) kötelezettségét; mivel a Bizottság (EU) 2016/2251 felhatalmazáson alapuló rendelete (2) tovább részletezi ezeket az eljárásokat, és rendelkezik az egyes szerződő felek között kötött, nem központi szerződő félen keresztül elszámolt tőzsdén kívüli származtatott ügyletekre vonatkozó kétoldalú letéti követelmények alkalmazásának elhalasztásáról annak biztosítása érdekében, hogy az ilyen ügyletekre átmenetileg ne vonatkozzon a követelmény;
               
            
                  B.
               
               
                  mivel a nem központilag elszámolt, tőzsdén kívüli, csoporton belüli származtatott ügyletekre vonatkozó kétoldalú letéti követelmények alkalmazását ezért tovább kell halasztani annak érdekében, hogy elkerülhető legyen a mentesség lejártának az Unióban letelepedett szerződő felekre gyakorolt káros gazdasági hatása; mivel a felhatalmazáson alapuló rendeletben foglalt módosítások ilyen alapvető könnyítéseket tartalmaznak az Unióban letelepedett szerződő felek számára; mivel az (EU) 2016/2251 felhatalmazáson alapuló rendelet szóban forgó módosításai a meglévő szabályozási keret korlátozott mértékű kiigazításai;
               
            
                  C.
               
               
                  mivel a felhatalmazáson alapuló rendeletnek sürgősen hatályba kell lépnie az Unió felkészültségének biztosítása és az Unióban letelepedett szerződő felek érdekeinek megerősítése érdekében, mivel az átmeneti időszak 2020. december 31-i lejárta óta az uniós jog már nem alkalmazandó az Egyesült Királyságban;
               
            
               
                  1.
               
               
                  kijelenti, hogy a felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 201., 2012.7.27., 1. o.
      
      
         (2)  A Bizottság (EU) 2016/2251 felhatalmazáson alapuló rendelete (2016. október 4.) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a nem központi szerződő félen keresztül elszámolt tőzsdén kívüli származtatott ügyletek kockázatcsökkentési technikáit meghatározó szabályozástechnikai standardok tekintetében történő kiegészítéséről (HL L 340., 2016.12.15., 9. o.).